|  |
| --- |
| PRITARTA |
| Klaipėdos miesto savivaldybės |
| tarybos 2016 m. kovo 14 d. |
| sprendimu Nr. T1-81 |

**KLAIPĖDOS MIESTO SAVIVALDYBĖS 2015–2017 METŲ STRATEGINIO VEIKLOS PLANO ĮGYVENDINIMO 2015 METAIS ATASKAITA**

2015 m. buvo vykdoma 13 Klaipėdos miesto savivaldybės tarybos 2014 m. gruodžio 18 d. sprendimu Nr. T2-336 patvirtinto Klaipėdos miesto savivaldybės 2015–2017 metų strateginio veiklos plano (toliau – SVP) programų.

|  |  |
| --- | --- |
| 01 STRATEGINIS TIKSLAS – didinti miesto konkurencingumą, kryptingai vystant infrastruktūrą ir sudarant palankias sąlygas verslui | |
| Kodas | Įgyvendinant šį strateginį tikslą, vykdomos programos: |
| **01** | **Miesto urbanistinio planavimo programa** |
| **02** | **Subalansuoto turizmo skatinimo ir vystymo programa** |
| **03** | **Savivaldybės valdymo programa** |
| **04** | **Smulkiojo ir vidutinio verslo rėmimo programa** |
| Efekto kriterijai:  E-01-01 Turistų skaičiaus mieste augimas (%) – >5 %; **pasiektas lygis 2015 m. – 8,97 %.**  E-01-02 Verslumo lygis (SVV įmonių skaičius, tenkantis 1000 gyventojų) – >30; **pasiektas lygis 2015 m. – 42 %**;  E-01-03 Nedarbo lygis (%) <4 %; **pasiektas lygis 2015 m. – 7,2 %.** | |
| 02 STRATEGINIS TIKSLAS – kurti mieste patrauklią, švarią ir saugią gyvenamąją aplinką | |
| Kodas | Įgyvendinant šį strateginį tikslą, vykdomos programos: |
| **05** | **Aplinkos apsaugos programa** |
| **06** | **Susisiekimo sistemos priežiūros ir plėtros programa** |
| **07** | **Miesto infrastruktūros objektų priežiūros ir modernizavimo programa** |
| Efekto kriterijai:  E-02-01 Aplinkos oro kokybė, neviršijanti didžiausių leistinų koncentracijų kietosiomis dalelėmis (ne daugiau nei 35 paros metuose) DLK <1; **pasiektas lygis 2015 m. – DLK ≤8 (2015 m. – viršyta 20 ir 34 paros per metus);**  E-02-02 Avaringumo lygis (kelių eismo įvykių skaičius 100 000 gyv.) <140; **pasiektas lygis 2015 m. – 131,6**;  E-02-03 Nusikalstamumo lygis (100 000 gyventojų tenka užregistruotų nusikalstamų veikų) <2600; **pasiektas lygis 2015 m. – 3385,8.** | |
| 03 STRATEGINIS TIKSLAS – užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | |
| Kodas | Įgyvendinant šį strateginį tikslą, vykdomos programos: |
| **08** | **Miesto kultūrinio savitumo puoselėjimo bei kultūrinių paslaugų gerinimo programa** |
| **09** | **Jaunimo politikos plėtros programa** |
| **10** | **Ugdymo proceso užtikrinimo programa** |
| **11** | **Kūno kultūros ir sporto plėtros programa** |
| **12** | **Socialinės atskirties mažinimo programa** |
| **13** | **Sveikatos apsaugos programa** |
| Efekto kriterijai:  E-03-01 Gyventojų skaičiaus pokytis <0%; **pasiektas lygis 2015 m. – -0,98 %**;  E-03-02 Atitiktis valstybės mastu nustatytiems aprūpinimo socialinėmis paslaugomis normatyvams – 100 %; **pasiektas lygis 2015 m. –** 50 % (Lietuvos Respublikos socialinės apsaugos ir darbo ministro 2014 m. sausio 20 d. įsakymu Nr. A1-23 patvirtinti nauji Socialinių paslaugų išvystymo normatyvai) | |

Ataskaitoje kiekvienos iš programų vykdymas nagrinėjamas pagal priemonių įgyvendinimo lygį (remiantis vykdytojų pateikta informacija). 2015 m. 13 programų buvo planuojama vykdyti 192 priemones. 2015 m. įvykdytų pagal planą priemonių buvo 137 (71,3 proc.), iš dalies įvykdytos – 50 (26,1 proc.), neįvykdytų – 5 (2,6 proc.) (žr. 1 lentelę).

**1 lentelė. 2015–2017 m. SVP programų priemonių įvykdymas 2015 m.**

| **Programos pavadinimas** | **Planuota, iš viso** | **Įvykdyta pagal planą** | **Iš dalies įvykdyta** | **Neįvyk-dyta** |
| --- | --- | --- | --- | --- |
| 01 Miesto urbanistinio planavimo programa | 9 | 7 | 2 | 0 |
| 02 Subalansuoto turizmo skatinimo ir vystymo programa | 7 | 6 | 1 | 0 |
| 03 Savivaldybės valdymo programa | 21 | 20 | 1 | 0 |
| 04 Smulkiojo ir vidutinio verslo rėmimo programa | 4 | 3 | 1 | 0 |
| 05 Aplinkos apsaugos programa | 18 | 15 | 2 | 1 |
| 06 Susisiekimo sistemos priežiūros ir plėtros programa | 21 | 11 | 10 | 0 |
| 07 Miesto infrastruktūros objektų priežiūros ir modernizavimo programa | 17 | 16 | 1 | 0 |
| 08 Miesto kultūrinio savitumo puoselėjimo bei kultūrinių paslaugų gerinimo programa | 9 | 7 | 2 | 0 |
| 09 Jaunimo politikos plėtros programa | 5 | 3 | 2 | 0 |
| 10 Ugdymo proceso užtikrinimo programa | 26 | 20 | 5 | 1 |
| 11 Kūno kultūros ir sporto plėtros programa | 15 | 7 | 8 | 0 |
| 12 Socialinės atskirties mažinimo programa | 23 | 12 | 11 | 0 |
| 13 Sveikatos apsaugos programa | 17 | 10 | 4 | 3 |
| **Iš viso:** | **192** | **137** | **50** | **5** |

Aprašant kiekvienos iš programų vykdymą, nurodomos programų priemonių įgyvendinimo reikšmės: balta – įvykdymas pagal planą arba geresnis, nei buvo planuota (pasiektos visos planuotų ataskaitiniais metais vertinimo kriterijų reikšmės); žydra – įvykdyta blogiau, nei planuota (pasiekta mažiau vertinimo kriterijų reikšmių, nei planuota); raudona – neįvykdyta (nepasiekta nė viena planuoto ataskaitinių metų produkto kriterijaus reikšmė). Palyginti pateikiama informacija apie SVP įvykdymą 2013 m., 2014 m. ir 2015 m. (žr. 1 diagramą).

2 lentelėje pateikiama informacija apie SVP programų finansavimą iš visų finansavimo šaltinių 2015 m. ir lėšų panaudojimą (kasines išlaidas).

**2 lentelė. 2015 m. SVP strateginių tikslų, programų ir asignavimų suvestinė**

| **Strateginio tikslo kodas** | **Savivaldybės strateginio tikslo pavadinimas** | **Programos kodas** | **Programos pavadinimas** | **Lėšos 2015 m.**  **(iš visų finansavimo šaltinių) Eur** | | |
| --- | --- | --- | --- | --- | --- | --- |
| 2015 m. asignavimų patvirtintas planas\* | 2015 m. asignavimų patikslintas planas\*\* | 2015 m. panaudotos lėšos (kasinės išlaidos) |
| **01** | **Didinti miesto konkurencingu-mą, kryptingai vystant infrastruktūrą ir sudarant palankias sąlygas verslui** | **01** | Miesto urbanistinio planavimo programa | 964 059 | 1 396 374 | 973 141 |
| **02** | Subalansuoto turizmo skatinimo ir vystymo programa | 4 235 807 | 4 374 312 | 3 994 755 |
| **03** | Savivaldybės valdymo programa | 18 605 485 | 18 004 084 | 16 995 177 |
| **04** | Smulkiojo ir vidutinio verslo rėmimo programa | 132.906 | 144 779 | 97 234 |
| **02** | **Kurti mieste patrauklią, švarią ir saugią gyvenamąją aplinką** | **05** | Aplinkos apsaugos programa | 8 428 422 | 9 354 560 | 8 127 215 |
| **06** | Susisiekimo sistemos priežiūros ir plėtros programa | 12 375 331 | 13 382 145 | 13 492 891 |
| **07** | Miesto infrastruktūros objektų priežiūros ir modernizavimo programa | 11 091 748 | 10 899 387 | 9 719 939 |
| **03** | **Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą** | **08** | Miesto kultūrinio savitumo puoselėjimo bei kultūrinių paslaugų gerinimo programa | 4 031 485 | 4 102 533 | 4 030 986 |
| **09** | Jaunimo politikos plėtros programa | 34 754 | 34 754 | 30 472 |
| **10** | Ugdymo proceso užtikrinimo programa | 61 101 553 | 62 918 438 | 61 461 632 |
| **11** | Kūno kultūros ir sporto plėtros programa | 8 943 965 | 6 519 936 | 5 772 752 |
| **12** | Socialinės atskirties mažinimo programa | 31 181 376 | 30 829 516 | 27 879 459 |
| **13** | Sveikatos apsaugos paslaugų kokybės gerinimo programa | 3 403 033 | 3 750 073 | 1 859 116 |
|  | **Iš viso programoms:** | | | 164 529 924 | 165 710 891 | 154 434 769 |

\* Pagal Klaipėdos miesto savivaldybės tarybos sprendimus: 2014-12-18, Nr. T2-336; 2015-02-19, Nr. T2-12

\*\* Pagal Klaipėdos miesto savivaldybės tarybos 2015-11-26 sprendimą Nr. T2-332

2015 m. buvo po 1 nevykdomą priemonę Aplinkos apsaugos (Nr. 05), Ugdymo proceso užtikrinimo (Nr. 10) programose ir 3 neįvykdytos priemonės Sveikatos apsaugos (Nr. 13) programoje. Didžiausią įtaką plano priemonių nevykdymui turėjo neskirtas finansavimas iš kai kurių finansavimo šaltinių, nepatvirtinti Projektų finansavimo sąlygų aprašai bei kvietimai teikti paraiškas, užsitęsusios Europos Sąjungos projektų paraiškų derinimo bei viešųjų pirkimų procedūros.

Priemonių, kurios buvo įgyvendintos iš dalies ir kurių įvykdymas nepasiekė suplanuotų rezultatų, buvo visose programose. Pagrindinės nevykdymo priežastys – užsitęsusios viešųjų pirkimų procedūros, dokumentacijos rengimas, užsitęsę sutarčių derinimo terminai. Pagrindinės suplanuotų vertinimo kriterijų nepasiekimo priežastys – pasirinktos brangesnės medžiagos, inventorius, įsigijimas pagal realų poreikį, kuris buvo mažesnis, nei planuota. Susisiekimo sistemos priežiūros ir plėtros programoje buvo neįvykdytos 8 papriemonės, kurias savivaldybės tarybos sprendimais „Dėl Klaipėdos miesto savivaldybės 2015–2017 m. strateginio veiklos plano pakeitimo“ buvo nuspręsta nevykdyti dėl užsitęsusių viešųjų procedūrų, perskirstant lėšas kietoms veikloms. Priemonės yra suplanuotos 2016–2018 m. SVP.

**PRIDEDAMA.** Klaipėdos miesto savivaldybės 2015–2017 metų strateginio veiklos plano įvykdymo 2015 m. 13 programų ataskaitos

\_\_\_\_\_\_\_\_\_\_\_\_\_\_\_\_\_\_\_